CELEX: C2006/143/43
Language: sl
Date: 2006-06-17 00:00:00
Title: Zadeva C-162/06: Predlog za sprejem predhodne odločbe, ki ga je vložilo Tribunal Supremo  27. marca 2006  — International Mail Spain, S.L. proti Administración del Estado y Correos

17.6.2006   
            
            
               SL
            
            
               Uradni list Evropske unije
            
            
               C 143/24
            
         Predlog za sprejem predhodne odločbe, ki ga je vložilo Tribunal Supremo 27. marca 2006 — International Mail Spain, S.L. proti Administración del Estado y Correos
   (Zadeva C-162/06)
   (2006/C 143/43)
   Jezik postopka: španščina
   Predložitveno sodišče
   Tribunal Supremo
   Stranki v postopku v glavni stvari
   
      Tožeča stranka: International Mail Spain, S.L.
   
      Tožena stranka: Administración del Estado y Correos
   Vprašanje za predhodno odločanje
   Ali člen 7(2) [preden je bil spremenjen z Direktivo 2002/39/ES] Direktive 97/67/ES (1) z dne 15. decembra 1997 o skupnih pravilih za razvoj notranjega trga poštnih storitev v Skupnosti in za izboljšanje kakovosti storitve, ki državam članicam dovoljuje, da čezmejne pošiljke uvrstijo med rezervirane poštne storitve, navedenim državam članicam dopušča, da jih rezervirajo le, če lahko dokažejo, da bi bilo sicer ogroženo finančno ravnovesje izvajalcev univerzalnih poštnih storitev, ali pa nasprotno tako rezervirane storitve lahko obdržijo zaradi drugih razlogov, kot je na primer razlog hitrosti, ki veljajo za celoten poštni sektor, vključno s stopnjo liberalizacije tega sektorja v času, ko pride do odločitve o rezervaciji?
   
      (1)  UL L 15, 21.1.1998, str. 14.